Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 897

e) mûködési hibája megakadályozza a technológia biztonságos paraméter-tartományon belül való mûködésének ellenõrzését, illetve ezen információk megõrzését. 3.1.4. Negyedik (nem biztonsági) osztály 3.016. Ide tartozik minden olyan funkció és az azt megvalósító rendszer, rendszerelem, amely az 1., 2. és 3. biztonsági osztályba nem tartozik. 3.2. A TERVEZÉSI ALAP 3.017. A nukleáris létesítmény és rendszereinek, rendszerelemeinek azon jellemzõi, valamint a rendszerek, rendszerelemek által ellátni szükséges azon funkciók, amelyek megléte szükséges a várható üzemi események és feltételezett kezdeti események ellenõrzött kezeléséhez a meghatározott sugárvédelmi követelmények kielégítése mellett. Részét képezik azok – a követelmények, amelyek olyan feltételezett kezdeti események hatásának elemzésébõl származnak, amelyekkel szemben a funkciókat megvalósító rendszereket, rendszerelemeket tervezték, – a paraméter értékek vagy értéktartományt azonosító információk, korlátok vagy határértékek, amelyek a terv érvényességi határait jelentik, – a várható üzemi események, a feltételezett kezdeti események, és az általuk elõidézett tervezési üzemzavari körülmények, a fontosabb feltételezésekkel és a speciális elemzési módszerekkel, amelyek a tudomány jelenlegi állása szerint általánosan elfogadott, a biztonsági funkciók megvalósítása érdekében, – a várható üzemi események, amelyek valamely biztonságvédelmi mûködés elmaradásának feltételezésébõl származtathatók. 3.018. A tervezési folyamat során az atomerõmû biztonságos normál üzemállapotát kell alapul venni az üzemeltetési korlátok és feltételek rendszerének a meghatározásánál. Ezen követelmények és korlátozások képezik azokat a feltételeket, amelyek melletti üzemeltetésre az Engedélyes engedélyt kap. 3.019. Az atomerõmû tervezésénél figyelembe kell venni, hogy elõfordulhatnak a mélységben tagolt védelem bármelyik szintjének mûködését vagy sérülését okozó események. Tervezési megoldásokkal biztosítani kell a biztonsági funkciók végrehajtását és a biztonsági célkitûzések teljesülését. 3.020. Bármely kezdeti esemény bekövetkezésekor a radioaktív anyag kibocsátását megakadályozó fizikai gátak közül legalább egynek teljesítenie kell a funkcióját. 3.3. FELTÉTELEZETT KEZDETI ESEMÉNYEK 3.021. A tervezés során mindazon biztonságot veszélyeztetõ eseményeket figyelembe kell venni, melyek feltételezett kezdeti eseményként:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes